Joonas Rask

Joonas Aleksi Rask (sündinud 24. märtsil 1990 Savonlinnas) on Soome jäähokimängija, kes mängib keskründajana Rootsi kõrgliiga klubis Luleå HF.

Ta alustas klubikarjääri Soome klubis Tampere Ilves, debüteerides Soome kõrgliigas hooajal 2008–09.

2010. aastal valis Nashville Predators ta NHL-i draftis 198. valikuna. Predatorsiga sõlmis ta 2012. aasta märtsis kaheaastase lepingu. Hooaja 2012–13 esimeses pooles mängis ta laenul Soome kõrgliiga klubis Jokerit. NHL-is mängis Rask Predatorsi meeskonnas hooajal 2012–13 kahes mängus. Hooajal 2013–14 mängis ta American Hockey League'is Predatorsi tütarklubis Milwaukee Admirals, kuid kogus seal 58 mänguga vaid 14 punkti (4+10).

2014. aasta juunis naasis Rask Soome kõrgliigasse, liitudes HIFK-iga. Seal mängis ta kokku viis hooaega. 2016. aastal jõudis ta HIFK-iga Soome meistrivõistlustel finaali, kus kaotati Tapparale.

2019. aasta aprillis sõlmis ta kaheaastase lepingu Rootsi kõrgliiga klubiga Örebro HK. 2021. aasta mais liitus ta Luleåga.

Tema vanem vend Tuukka Rask on endine jäähokiväravavaht.

Viited

Välislingid 
 Joonas Rask hockeydb.com lehel

Soome jäähokimängijad
nashville Predatorsi mängijad
Jokerite mängijad
Sündinud 1990